A Turin si cjante, si sune e si bale ancjemò par ocitan. L’apontament al è Sabide ai 5 di Zenâr li di Hiroshima Mon Amour cui Lou Seriol, che a rivin a Turin adun cui plui zovins Lhi Balòs e cui mestris de Val Vermenagne Dario e Manuel. Pe ocasion a rivaran in tancj ancje des “Valadas occitanas”.
Tal 2009 propit li di Hiroshima i Lou Seriol a vevin regjistrât il disc live “Ambè Vos”. Cumò a tornin te “granda villa”, cemût che a scrivin achì, par presentâ il gnûf disc, jessût l’an passât, che il so titul al è “Maquina Enfernala”.
Cercis di chest disc si cjatin ancje tai cds che a son in zonte dai libris “Occitania, Friuli, Europa. La mia lingua suona il rock”, dât fûr de associazion Lidrîs e Butui, e “La mê lenghe e sune il rock (e no dome chel). Friûl, Europe”, publicât di Informazione Friulana.
fur_Latn fur_Latn fur_Latn